Vetoketjullisia runkolaukkuja on saatavilla enemmän, joten omaan runkoon sopivan laukun löytäminen on todennäköisempää. Vetoketju on kovassa rasituksessa, erityisesti sateen ja pöllyävän hiekan armoilla. Mahdollinen vetoketjun suojaläppä suojaa vetoketjua. Kuivapusseista tuttu rullasulku helpottaa pakkaamista ja kestää todennäköisesti pidempään kuin vetoketju. Rullasulun avaamalla laukun sisältö on helpommin näkyvillä ja laukun täyteen pakkaaminen helpompaa. Kuivapussien tapaan rullasulku on myös varmemmin vedenpitävä.